Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: hatálybaléptetésével kapcsolatos álláspontját a 28/1992. (IV.30.) AB határozatban (a továbbiakban: ABh.) foglalta
Paragraph Index: 1290

c) a jogszabállyal érintett személyek és szervek számára annak eldöntéséhez, hogy miként alkalmazkodjanak a jogszabály rendelkezéseihez az önkéntes jogkövetés személyi és tárgyi feltételeirõl való gondoskodáshoz (ABH 1992, 155.). A kellõ felkészülési idõ követelményének a jogbiztonság elvébõl következõ lényegi eleme, hogy a jogszabályirendelkezéseknekmindazok a címzettjei, akik részére a jogszabály új, illetve többletkötelezettségeket ír elõ – legyenek akár a jogszabály végrehajtásáért felelõs (jogalkalmazó) szervek, akár az önkéntes jogkövetés szempontjából érintett egyéb személyek és szervek –, a kötelezettségeiket potenciálisan teljesíteni tudják, és akaratuk ellenére ne kövessenek el kötelességszegést, ne valósítsanak meg jogellenes magatartást. Mind a jogalkalmazásnak, mind pedig a jogkövetõ magatartásnak feltétele a jogszabály megismerése, ebbõl a szempontból tehát a jogszabály alkalmazására való felkészülés és a jogszabály megismerése cél-eszköz viszonyban áll egymással. Az ABh. leszögezte: „A demokratikus jogállam azonban – sok egyéb mellett – abban is különbözik a diktatúrától, hogy nem él vissza azzal a lehetõséggel, amelyet a jog megismerésének általános érvényû követelménye és az erre alapított felelõsségre vonás az állam számára nyújt, hanem kellõ törvényi garanciákkal megteremti annak a reális lehetõségét, hogy a jogalanyok valóban megismerhessék a reájuk irányadó jogszabályi rendelkezéseket, s módjukban álljon magatartásukat azokhoz igazítani.” Az Alkotmánybíróság már az ABh.-t megelõzõ döntésében is hangsúlyozta, hogy „[a] jogszabály alkalmazására való felkészüléshez szükséges „kellõ idõ” megállapítása és biztosítása a jogalkotó felelõsséggel terhelt mérlegelésének és döntésének függvénye. Az alkotmányellenesség csak a jogszabály alkalmazására való felkészülést szolgáló idõtartam kirívó, a jogbiztonságot súlyosan veszélyeztetõ vagy sértõ elmaradása, illetõleg hiánya esetén állapítható meg.”

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes